**Z á k l a d n á u m e l e c k á š k o l a**

 **Partizánska 290/17**

 M Y J A V A

Riaditeľka Základnej umeleckej školy Partizánska 290/17 Myjava v súlade s § 5 ods. 2 a 3 vyhlášky č. 324/2008 Z. z. o základnej umeleckej škole v znení vyhlášky č. 245/2011 Z. z.

**vyhlasuje prijímacie skúšky**

na školský rok 2021/2022 do nasledovných odborov:

**hudobný, literárno-dramatický, tanečný, výtvarný.**

**Termín** konania prijímacích skúšok: **15. jún 2021. Vzhľadom k súčasnej situácii presný čas Vám bude oznámený telefonicky alebo mailom 14. júna.**

**Miesto**: Základná umelecká škola, Partizánska 290/17, 907 01 Myjava.

**Elektronickú prihlášku** si vyplňte, odošlite a vytlačte z webovej stránky školy [www.zusmyjava.sk](http://www.zusmyjava.sk). Podpísanú prihlášku odovzdajte osobne alebo inak doručte do školy **do 13. júna 2021.**

**Hudobný odbor**

Vzhľadom k nepredvídateľnej situácii sa prijímacie skúšky budú konať väčšinou bez osobnej účasti detí a ich zákonných zástupcov na základe podpísaných prihlášok. V prípade, že počet záujemcov presiahne limit voľných miest, záujemcovia budú prizývaní k prijímacím skúškam individuálne po telefonickej dohode.

Prijímacie skúšky sa konajú do:

* jednoročného **prípravného štúdia** (deti, ktoré v školskom roku 2021/2022 budú žiakmi 1. ročníka základnej školy), **s prípravou do týchto zameraní:**
* hra na klavíri,
* hra na dychových nástrojoch: zobcová flauta,
* hra na gitare,
* hra na akordeóne (harmonika).

V elektronickej prihláške ako študijné zameranie zaškrtnite „Prípravná hudobná výchova B“ a **do poznámok** upresnite hudobný nástroj, ktorý bude chcieť Vaše dieťa navštevovať.

* **základného štúdia** (deti, ktoré v školskom roku 2021/2022 budú žiakmi 2. a vyššieho ročníka základnej školy) do nasledovných študijných zameraní:
* hra na husliach,
* hra na dychových nástrojoch: zobcová flauta, priečna flauta, trúbka, saxofón, lesný roh, trombón, pozauna, tuba,
* hra na akordeóne (harmonika).

V prípade, že sa prijímacích skúšok budete musieť zúčastniť osobne, u vašich detí budeme zisťovať tieto schopnosti: hudobný sluch, rytmické cítenie, pohotovosť, hudobná pamäť a fyzické predpoklady pre spev a hru na zvolenom hudobnom nástroji.

Uchádzač o štúdium pred komisiou:

* + zaspieva pieseň podľa vlastného výberu (napr. detskú, ľudovú, umelú, ...),
	+ zopakuje po skúšajúcom krátky melodický útvar podľa ukážky,
	+ sluchovo rozozná nižšie a vyššie tóny,
	+ zopakuje po skúšajúcom krátky rytmický útvar vyťukávaním alebo tlieskaním.

**Literárno-dramatický odbor**

Vzhľadom k nepredvídateľnej situácii sa prijímacie skúšky budú konať bez osobnej účasti detí a ich zákonných zástupcov na základe podpísaných prihlášok. V prípade, že počet záujemcov presiahne limit voľných miest, záujemcovia budú prizývaní k prijímacím skúškam individuálne po telefonickej dohode.

Prijímacie skúšky sa konajú do:

* **základného štúdia** (deti, ktoré v školskom roku 2021/2022 budú žiakmi 2. a vyššieho ročníka základnej školy + mládež).

V prípade, že sa prijímacích skúšok budete musieť zúčastniť osobne, u vašich detí budeme zisťovať tieto schopnosti: čistotu reči, hlasové dispozície, fantáziu v pohybe a reči.

Uchádzač o štúdium pred komisiou:

* + sa predstaví (porozpráva o sebe),
	+ predvedie spamäti riekanku, báseň alebo iný text alebo zaspieva pieseň,
	+ predvedie etudu bez slov – neverbálne ukáže pohyb, napr. príchod do triedy, domov, pohyb koňa, psa, mačky a pod.

**Tanečný odbor**

**– oddelenie klasického a moderného tanca**

**- oddelenie ľudového tanca (Kopaničiarik)**

Vzhľadom k nepredvídateľnej situácii sa prijímacie skúšky budú konať bez osobnej účasti detí a ich zákonných zástupcov na základe podpísaných prihlášok. V prípade, že počet záujemcov presiahne limit voľných miest, záujemcovia budú prizývaní k prijímacím skúškam individuálne po telefonickej dohode.

Prijímacie skúšky sa konajú do:

* jednoročného **prípravného štúdia** ((deti, ktoré v školskom roku 2021/2022 budú žiakmi 1. ročníka základnej školy),
* **základného štúdia** (deti, ktoré v školskom roku 2021/2022 budú žiakmi 2. a vyššieho ročníka základnej školy).

V prípade, že sa prijímacích skúšok budete musieť zúčastniť osobne, u vašich detí budeme zisťovať tieto schopnosti: rytmické, hudobné a pohybové schopnosti a telesnú spôsobilosť.

Uchádzač o štúdium pred komisiou:

* + predvedie na danú hudbu krátku improvizáciu s tanečným prejavom a zopakuje jednoduché tanečné kroky podľa príkladu skúšajúceho,
	+ skúšajúci pomocou rôznych cvikov zistí ohybnosť uchádzača a rozsah jeho pohybových schopností,
	+ zopakuje po skúšajúcom krátky rytmický útvar vyťukávaním alebo tlieskaním,
	+ zaspieva pieseň podľa vlastného výberu (napr. detskú, ľudovú, umelú, ...).

**Výtvarný odbor**

Vzhľadom k nepredvídateľnej situácii sa prijímacie skúšky budú konať bez osobnej účasti žiakov a ich zákonných zástupcov. Prijímacie skúšky sa uskutočnia na základe posúdenia výtvarných prác uchádzačov, ktoré je nutné zaslať alebo inak doručiť spolu s vyplnenou a podpísanou prihláškou do školy.

Prijímacie skúšky sa konajú do:

* základného štúdia (deti, ktoré v školskom roku 2021/2022 budú žiakmi 1. a vyššieho ročníka základnej školy).

Žiaci 1. až 4. ročníka základnej školy nakreslia rozprávkovú postavu podľa klasických slovenských ľudových rozprávok. Napr. o Popoluške, o Jankovi Hraškovi, o perníkovej chalúpke, alebo rôzne iné. Kresliť môžu pastelkami, voskovkami, ceruzkou...

Starší žiaci 5. až 9. ročníka základnej školy nakreslia jednoduché zátišie. Zátišie je zoskupenie aspoň troch predmetov. Napríklad hrnček + džbán + kocka a pod. Kresliť budú ceruzkou rôznej mäkkosti (číslo 4HB, 5HB, 6HB, atď.) a nezabudnú jednotlivé predmety aj vytieňovať (vyfarbiť ceruzkou).

Do prípravného a základného štúdia vo všetkých odboroch prijíma uchádzačov riaditeľka školy administratívnou formou bez osobnej účasti uchádzača alebo na základe posúdenia predpokladov na štúdium vo zvolenom odbore a na základe výsledkov talentovej skúšky. Na posúdenie študijných predpokladov pre každý umelecký odbor sa zriaďuje minimálne trojčlenná prijímacia komisia.

Uchádzači o štúdium na prijímacích skúškach budú hodnotení štvorstupňovým známkovaním:

1 - výborný, 2 - chválitebný, 3 - uspokojivý, 4 - neuspokojivý.

**Podrobnejšie informácie o umeleckých odboroch môžete získať na webovej stránke školy,** [**www.zusmyjava.sk**](http://www.zusmyjava.sk)**, príp. v riaditeľni školy (t. č. 0911892223, 0911 588115).**

V Myjave, 12. 5. 2021

Mgr. art. Elena Bielčiková

riaditeľka školy